O 2 d'octubre de 1997 se sinyó en a ciudat neerlandesa d'Amsterdam o Tractato d'Amsterdam, que yera una revisión d'o Tractato de Maastricht de 1992. Se quereba fer a profundización d'a linia anterior, amillorando a posición d'os ciudadans como elements fundamentals d'o proceso de construcción europeu. Tamién se miraba d'amillorar o proceso de presa de decisions en a Unión Europea, imprescindible en una Europa d'os 15 con muitas posibilidatz de doblar o suyo numero de países miembros.